Diari Oficial de la Generalitat Valenciana


Sumari del DOGV 4418, del 15-01-2003 (2002/14261)

ACORD de 13 de novembre de 2002, de la Comissió Territorial d'Urbanisme de València, relatiu a la Modificació del Pla Parcial del sector SAU-5, relativa al canvi d'ús d'una parcel·la del municipi de la Pobla de Vallbona.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4418

Data del DOGV
:   15-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/14798


Data del document
:   13-11-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Pobla de Vallbona, la
    * pla d'urbanisme

ACORD de 13 de novembre de 2002, de la Comissió Territorial d'Urbanisme de València, relatiu a la Modificació del Pla Parcial del sector SAU-5, relativa al canvi d'ús d'una parcel·la del municipi de la Pobla de Vallbona. [2002/14337]
  
Vist l'expedient remés per l'Ajuntament de la Pobla de Vallbona referit a la Modificació del Pla Parcial del sector SAU-5, relativa al canvi d'ús d'una parcel·la i de conformitat amb els següents,
  
Antecedents de fet
  
Primer
  
El projecte es va sotmetre a informació pública mitjançant publicació d'edictes en el DOGV i en el diari. Després del pertinent període d'exposició pública, en el qual no es va presentar cap al·legació, es va aprovar provisionalment pel Ple de l'Ajuntament en sessió de 5 d'abril de 2002.
  
Segon
  
La documentació remesa consta d'acords municipals que concreten la modificació pretesa i plans d'informació.
  
Tercer
  
La modificació afecta una parcel·la de 440 m² de superfície, qualificada com a equipament comercial de caràcter privat pel Pla Parcial del sector SAU-5, aprovat a mitjan any 1990 i proposa el canvi de qualificació a residencial de caràcter aïllat.
  
Es justifica la modificació en la nul·la demanda en la zona de sòl per a este ús i en l'existència en la parcel·la d'una edificació en estat d'abandó, que mai s'ha destinat a l'ús comercial, que podria albergar ús residencial.
  
Quart
  
La Pobla de Vallbona disposa de Pla General d'Ordenació Urbana aprovat definitivament per la Comissió Territorial d'Urbanisme en data 31 de gener de 1995, que va assumir en la seua integritat el Pla Parcial del sector SAU-5.
  
Cinqué
  
La Comissió Informativa de la Comissió Territorial d'Urbanisme de València, en sessió del 5 de novembre de 2002, va emetre l'informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació pot considerar-se suficient, als efectes del compliment del que preceptua l'article 27 de la LRAU.
  
Tercer
  
La modificació proposada minora l'aprofitament de la parcel·la en passar d'una edificabilitat neta d'1 m²/m² a 0.353 m²/m² i sense perjuí d'apreciar la inapreciable repercussió que en matèria poblacional generaria, l'ordenació del sector seguiria ajustada als estàndards dotacionals públics requerits per la legislació urbanística vigent en la data d'aprovació del Pla Parcial.
  
Quart
  
D'altra banda, el mínim d'edificabilitat terciària exigible al sòl residencial en l'annex al Reglament de Planejament de la Comunitat Valenciana, estaria garantit en ser compatible este ús en tot l'àmbit del sector.
  
Cinqué
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió del 13 de novembre de 2002, acorda: aprovar definitivament la Modificació del Pla Parcial del SAU-5 de la Pobla de Vallbona, relativa al canvi d'ús d'una parcel·la.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent d'haver rebut la present notificació.
  
Tot això, sense perjuí que es puga exercitar qualsevol altre recurs que s'estime oportú.